**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.11.2017, ora 08.00 – 27.11.2017, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.11.2017, ora 7.00**

**RÂURI**

**Debitele au fost în creştere** ca urmare a precipitaţiilor căzute în interval şi propagării pe râurile din bazinele hidrografice: Vişeu, Iza, Tur, Caraş, Nera, Cerna şi pe cursurile inferioare ale Barcăului, Crasnei şi Crişurilor şi în general staţionare pe celelalte râuri.

S-au înregistrat creşteri de niveluri şi debite pe unele râuri din zonele de deal şi de munte din jumătatea de vest a ţării ca urmare a precipitaţiilor căzute în interval şi propagării.

Debitele se situează în general la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Crişuri, bazinele superioare ale Ialomiţei, Bistriţei, Trotuşului, Buzăului, bazinul inferior al Begăi, pe unii afluenți ai Mureșului şi pe râurile din Dobrogea şi mai mici (sub 30%) pe râurile din bazinul Bârladului.

**Nivelurile** pe râuri la staţiile hidrometrice **se vor situa sub** **COTELE DE ATENŢIE.**

**Debitele vor fi în creştere** datorită precipitaţiilor prognozate şi propagării pe râurile din bazinele hidrografice: Târnave, Olt, Vedea, Argeş, Ialomiţa, Suceava, Moldova, Bistriţa, Trotuş, Putna, Râmnicu Sărat, Buzău, bazinele superioare ale Mureşului, Jiului şi pe râurile din Dobrogea şi relativ staţionare pe celelalte râuri.

Sunt posibile creşteri de niveluri şi debite pe râurile din zonele de deal şi de munte din centrul şi vestul ţării ca efect al precipitaţiilor prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 26–27.11.2017 **a fost în scădere, având valoarea de 4700 m3/s**, peste media multianuală a lunii **noiembrie (4650 m3/s).**

În aval de Porţile de Fier debitele au fost în scădere pe sectorul Gruia – Vadu Oii şi în creştere pe sectorul Brăila – Tulcea.

**Debitul la intrarea în ţară** (secţiunea Baziaş) **va fi staţionar (4700 m3/s).**

În aval de Porţile de Fier debitele vor fi în general în scădere.

**2.** **Situaţia meteorologică în intervalul 26.11.2017, ora 08.00 –27.11.2017, ora 06.00**

**Administraţia Naţională de Meteorologie (A.N.M.) a emis la data de 26.11.2017, la ora 13.00, avertizarea meteorologică nr. 103, compusă din două mesaje, astfel:**

**MESAJ 1: informare meteorologică valabilă în intervalul 26.11.2017, ora 18.00-27.11.2017, ora 16.00, vizând precipitații moderate cantitativ și ninsori la munte: începând din seara zilei de duminică (26 noiembrie) aria precipitațiilor se va extinde din vest și va cuprinde treptat cea mai mare parte a țării. În Banat, Crișana, Maramureș și zona de munte aferentă, cantitățile de apă vor depăși pe arii restrânse 15...20 l/mp. Va ploua, iar în Maramureș, nordul Moldovei și al Transilvaniei și în zona de deal din regiunile vestice trecător se vor semnala precipitații mixte. La munte, treptat vor predomina ninsorile și mai ales în zona înaltă se va depune strat de zăpadă.**

**MESAJ 2:**

**-COD GALBEN - ploi însemnate cantitativ și intensificări ale vântului în intervalul 27.11.2017, ora 16.00-28.11.2017, ora 16.00 - în Muntenia, estul Olteniei și sudul Moldovei va ploua pe arii extinse, iar cantitățile de apă vor depăși 25 l/mp și izolat 40...50 l/mp. Local în județele Vrancea, Buzău, Brăila, Ialomița, Călărași și Ilfov vântul se va intensifica, temporar cu viteze de 55...65 km/h. Notă: cantități de apă de 15...20 l/mp și izolat 30 l/mp vor fi și în Dobrogea și vestul Olteniei. Îndeosebi în dimineața zilei de marți, precipitații mixte se vor semnala local în Oltenia și pe arii restrânse în Muntenia;**

**-COD GALBEN – ninsori însemnate cantitativ, depunere de strat de zăpadă, intensificări ale vântului în intervalul 27.11.2017, ora 16.00-28.11.2017, ora 18.00 - în Carpații Meridionali și Orientali va ninge însemnat cantitativ, iar vântul va prezenta intensificări temporare mai ales în zona înaltă, cu viteze la rafală de 55...70 km/h. Îndeosebi în noaptea de luni spre marți (27/28 noiembrie) și în prima parte a zilei de marți (28 noiembrie) precipitații predominant sub formă de ninsoare se vor semnala și în sudul și estul Transilvaniei și vestul Moldovei, unde local se va depune strat de zăpadă.**

**-COD PORTOCALIU – ninsori abundente, depunere de strat consistent de zăpadă, intensificări ale vântului în intervalul 27.11.2017, ora 20.00-28.11.2017, ora 16.00**- **în zona de munte a județelor Brașov, Covasna, Vrancea, Buzău, Prahova, Dâmbovița și Argeș, va ninge abundent, se va depune strat de zăpadă consistent, iar vântul va avea intensificări temporare cu rafale de 55...70 km/h spulberând zăpada și determinând scăderea vizibilității.**

Această avertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-toate prefecturile (42 de prefecturi)-informare meteorologică;*

*-ALBA, ARGEŞ, BACĂU, BISTRIŢA-NĂSĂUD, BRAŞOV, BRĂILA, BUZĂU, CĂLĂRAŞI, COVASNA, DÂMBOVIŢA, GIURGIU, GORJ, HARGHITA, HUNEDOARA, IALOMIŢA, ILFOV, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, VÂLCEA, VRANCEA şi Municipiul BUCUREŞTI (26 de prefecturi) – COD GALBEN;*

*-ARGEŞ, BRAŞOV, BUZĂU, COVASNA, DÂMBOVIŢA, PRAHOVA şi VRANCEA (7 prefecturi) – COD PORTOCALIU.*

**În ţară,** vremea a fost predominant închisă, exceptând nordul Munteniei, sud-estul Transilvaniei și zona Carpaților de Curbură, unde ziua cerul a fost variabil. Precipitațiile au fost în extindere treptată și au cuprins începând de după-amiază regiunile vestice și nord-vestice, iar noaptea și pe cele sud-vestice, centrale și nordice. Au fost ploi, iar spre sfârșitul intervalului, în zonele deluroase din vest și nord-vest pe arii restrânse s-au semnalat precipitații mixte. La munte, ziua și la începutul nopții au predominat ploile, iar apoi s-au transformat în lapoviță și ninsoare. Cantitățile de apă au depășit local 15 l/mp în Banat și Crișana. Vântul a suflat slab și moderat, trecător cu unele intensificări în sudul Banatului, în Delta Dunării și pe crestele montane. Local, în zonele joase din sud și est și izolat din centru, a fost ceață, pe suprafețe mici persistentă și asociată trecător cu burniță. Temperaturile maxime s-au situat între 1 grad la Miercurea Ciuc și Joseni și 14 grade la Constanța, iar la ora 06.00 valorile termice erau cuprinse între -1 grad la Dumbrăvița de Codru și 11 grade la Sfântu Gheorghe Deltă și Sulina. Stratul de zăpadă s-a menținut pe arii restrânse la munte, în special în zona înaltă și măsura în platformele stațiilor meteorologice până la 73 cm (Bâlea Lac).

**Observație:** în intervalul de diagnoză au fost în vigoare 15 atenționări cod galben pentru fenomene meteorologice periculoase imediate, 5 emise de CNPM București pentru Muntenia, 4 de SRPV Bacău, 3 de SRPV Constanța, 2 de SRPV Sibiu și una de SRPV Craiova.

**La Bucureşti,** vremea s-a menținut închisă. Nebulozitatea joasă a persistat şi, mai ales în zona preorășenească, în prima parte a zilei și la începutul nopții a fost ceață, iar în unele cartiere s-a semnalat burniță. Vântul a suflat în general slab. Temperatura maximă a fost de 5 grade la Afumați și Băneasa și de 6 grade la Filaret. La ora 06.00, temperatura era de 5 grade la Afumați și Băneasa și de 6 grade la Filaret.

**3. Prognoza meteorologică în intervalul 27.11.2017, ora 8.00 – 28.11.2017, ora 08.00**

**În ţară,** vremea va fi închisă și se va răci față de zilele precedente, îndeosebi în jumătatea de nord-vest a teritoriului. Temporar vor fi precipitații în sudul, centrul și estul țării, iar la începutul zilei izolat și în rest. **Cantitățile de apă vor fi însemnate, iar în Muntenia, estul Olteniei și sudul Moldovei, precum și în zona de munte aferentă, vor depăși 25 l/mp și izolat 40...50 l/mp. În regiunile sudice și sud-estice vor predomina ploile, în Moldova, Maramureș și în zona de deal din Crișana și Banat se vor semnala precipitații mixte, iar în Transilvania, ziua vor fi ploi și lapoviță, iar noaptea mai ales ninsori. La munte va ninge, cu precădere în Carpații Meridionali și Orientali se va depune strat de zăpadă, local consistent şi îndeosebi în zona înaltă, vântul va avea intensificări, cu viteze la rafală de 55...70 km/h, trecător spulberând zăpada. Intensificări ale vântului vor fi și în restul zonelor, dar în special în jumătatea de est a Munteniei, unde rafalele vor atinge 55...65 km/h.** Temperaturile maxime vor fi cuprinse între 1 și 9 grade, mai ridicate în Dobrogea, până în jurul valorii de 13 grade, iar cele minime se vor încadra între -4 și 6 grade, mai ridicate pe litoral, până spre 10 grade.

**La Bucureşti** vremea va fi închisă, temporar va ploua, mai ales spre seară și în cursul nopții, iar cantitățile de apă vor fi însemnate. Vântul se va intensifica îndeosebi în a doua parte a intervalului, când vor fi rafale în jurul a 50 km/h. Temperatura maximă se va situa în jurul valorii de 7 grade, iar cea minimă va fi de 2...4 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**
2. Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE